इस परिसर में ही बने भव्य अध्यात्म समवसरण के पंडाल में उपस्थित हजारों श्रद्धालुओं को सर्वप्रथम मुख्यनियोजिका जी ने उत्प्रेरित किया। उसके उपरान्त तेरापंथ धर्मसंघ की असाधारण साध्वीप्रमुखाजी का मंगल उद्बोध प्राप्त हुआ। तत्पश्चात आचार्यश्री महाश्रमणजी लोगों को पर अपनी वाणी से अमृतवर्षा करते हुए कहा कि साधु का दर्शन पुण्य देने वाला होता है, क्योंकि साधु तीर्थ के समान होते हैं। मन, वचन और काया से किसी को कष्ट नहीं देने वाले साधु के मुख दर्शन से ही पाप नष्ट हो जाता है। आदमी में जीवन में चेहरे का नहीं चरित्र का महत्त्व होता है। इसलिए आदमी को अपने चरित्र की सुन्दरता पर ध्यान देने का प्रयास करना चाहिए। इसके लिए आदमी को धर्म की साधना-आराधना करने का प्रयास करना चाहिए। धर्म की साधना कर आदमी अपने जीवन का कल्याण कर सकता है और इस संसार में स्वयं का नाथ बन सकता है।